da da da da da da nb da da da nb da en en
Moniz debuterer på landsholdet - Svanholm Cricketklub
Onsdag d. 8. februar 2012 kl. 21:39 af Henrik Pfaff
Selv ikke forfatteren til dansk landsholdscricket gennem tiderne Jørgen Jønsson ved med sikkerhed om Svanholms James Moniz bliver den spiller, der debuterer for Danmark i den mest fremskredne alder. Men en af de ældste bliver han i hvert fald. Moniz er 39 – fylder 40 d. 16. juni 2012 – og kan altså spille som old boy i sæsonen 2012, men er udtaget til den danske landsholdstrup, der i marts skal spille VM 20/20 kvalifikation i Dubai i De forenede Arabiske Emirater..
Bret Mulder fik øje på Moniz som 20/20 specialist under sin tid her – og har utvivlsomt haft en samtale under 4 øjne med Moniz, hvis træningsindsats her i de mørke vintermåneder har ligget oppe på 4 gange om ugen – og det har man da aldrig set før fra hans side.
Til gengæld har Moniz fysiske tilstand været helt i top i landsholdstruppen og han har konstant været i top tre, når de har holdt deres prøver.
Fem svanholmspillere er med, nemlig James Moniz, Hamid Shah, Bobby Chawla, Basit Javed, Sair Anjum – og derudover er der genvalg fra sidste år landshold til Bashir Shah Aftab og Shezad Ahmed, Glostrup, Jacob Larsen og Michael Pedersen, Herning, Martin Pedersen, Kolding og Rizwan og Kamran Mahmood, Skanderborg og Frederik Klokker, Excelsior Holland og Skanderborg.
For Svanholms Zameer Khan var det bad luck at han ikke kom med. En enorm træningsindsats her i efteråret og masser af roser fra Amjad Khan var ikke nok til at overbevise trænerteamet om, at derskulle ske mere end en ændring af det vindende hold fra 20/20 turneringen på Kanaløerne i sommers. Men det har nok heller ikke gjort de nemmere for Khan, at der i forvejen var fem med fra klubben.